ନୀଳଗିରିଃ(ସୌମ୍ୟା ସାଇ ବାରିକ୍)ନୀଳଗିରି ଏନ୍. ଏ. ସି. କଲ୍ଯାଣ ମଣ୍ଡପ ପରିସର ରେ, ସାମାଜିକ ଦୂରତା ଓ କରୋନା କଟକଣା କୁ ପାଳନ କରି, 'ଜୀବନ ବିନ୍ଦୁ' ରକ୍ତ ଦାନ ଶିବିର ଅନୁଷ୍ଠିତ ହୋଇଯାଇଛି।ସୂଚନା ଅନୁଯାୟୀ - ସାମାଜସେବୀ ସନ୍ତୋଷ ଖଟୁଆ ଙ୍କ ଜନ୍ମଦିବସ ପାଳନ ଅବସର ରେ, ନୀଳଗିରି ନିର୍ବାଚନମଣ୍ଡଳୀ ର ଯୁବ ବିଜେଡି ସଭାପତି ସବ୍ୟସାଚୀ ମହାପାତ୍ର ଙ୍କ ନେତୃତ୍ବରେ ଏହି ଶିବିର ଆୟୋଜନ କରାଯାଇଥିଲା। ସାମାଜ ସେବୀ ଶ୍ରୀ ଖଟୁଆ କାର୍ଯ୍ୟକ୍ରମ କୁ ଉଦ୍ଘାଟନ କରିଥିଲେ।
କିନ୍ତୁ ନୀଳଗିରି ଏନ୍ ଏ ସି କୁ କରୋନା ସଂକ୍ରମଣ କ୍ରମାଗତ ଭାବେ ବଢୁ ଥିବାରୁ, ଆଗାମୀ ମଙ୍ଗଳବାର ସକାଳ ପର୍ଯ୍ୟନ୍ତ, ପ୍ରଶାସନ ପକ୍ଷରୁ ସମ୍ପୁର୍ଣ୍ଣ ସଟ ଡାଉନ ଘୋଷଣା କରାଯାଇଥିଲା। ତେବେ ଏହା ଏକ ରକ୍ତଦାନ ଶିବିର ଥିବାରୁ, ପ୍ରଶାସନ ପକ୍ଷରୁ ଅନୁମତି ଦେବାସହ କଲ୍ୟାଣ ମଣ୍ଡପ ପରିସର କୁ ସାନିଟେସନ କରାଯିବା ପରେ ରକ୍ତ ସଂଗ୍ରହ କାର୍ଯ୍ୟ କ୍ରମ ଆରମ୍ଭ ହୋଇଥିଲା। ନିର୍ବାଚନମଣ୍ଡଳୀ ର ବିଭିନ୍ନ ସ୍ଥାନରୁ ବହୁ ଯୁବ ବ୍ୟକ୍ତିତ୍ୱ ରକ୍ତ ଦାନ କରିଥିଲେ। ଏହି ରକ୍ତ ସଂଗ୍ରହ ରେ, ନୀଳଗିରି ଉପଖଣ୍ଡ ଚିକିତ୍ସାଳୟ ର ଏସ୍. ଡି. ଏମ୍. ଓ. ଡା. ଅଜୟକୃଷ୍ଣ ସାମଲ, ରେଡକ୍ରସ ପକ୍ଷରୁ ଡା. ବସନ୍ତ ଶତପଥୀ ଏବଂ ଟେକନିକାଲ ଟିମ୍ ରକ୍ତ ସଂଗ୍ରହ କରିଥିଲେ। ପ୍ରଶାସନ ପକ୍ଷରୁ ଦିନ ୨ ଘଟିକା ପର୍ଯ୍ୟନ୍ତ ସମୟ ଦିଆଯାଇଥିବାରୁ, ସୀମିତ ସମୟ ମଧ୍ୟରେ ରେକର୍ଡ ସଂଖ୍ୟକ ୧୧୧ ୟୁନିଟ୍ ରକ୍ତ ସଂଗ୍ରହ କରାଯାଇଥିବା ଜଣାଯାଇଛି।
ଏହି କାର୍ଯ୍ୟକ୍ରମ ରେ, ନୀଳଗିରି ବ୍ଳକ ବିଜେଡି ସଭାପତି, ଓପଦା ବ୍ଳକ ସଭାପତି, ଏନ୍. ଏ. ସି. ବିଜେଡ଼ି ସଭାପତି ଙ୍କ ସମେତ ଅନେକ କର୍ମକର୍ତ୍ତା, ସବ୍ୟସାଚୀ ଙ୍କୁ କାଯ୍ୟକ୍ରମ ପରିଚାଳନା ରେ ସହଯୋଗ କରିବା ଦେଖାଯାଇଛି। ଏ ସମ୍ପର୍କରେ ଶ୍ରୀ ମହାପାତ୍ର କହିଛନ୍ତି - ୨ ଶହ ୟୁନିଟ୍ ରକ୍ତ ସଂଗ୍ରହ ର ଲକ୍ଷ ଥିଲା। କିନ୍ତୁ ସମୟ ର ସ୍ବଳ୍ପତା ଦୃଷ୍ଟିରୁ ଏହା ସମ୍ଭବ ହୋଇ ପାରି ନାହିଁ। ସନ୍ତୋଷ ଭାଇ ଙ୍କ ଜନ୍ମଦିବସକୁ ଅଧିକ ସୁନ୍ଦର ଓ ମାନବବାଦୀ କରିବାକୁ ଆମ୍ଭେ ଏହି ନିଷ୍ପତ୍ତି ନେଇଥିଲୁ।ଏଭଳି ସମୟରେ ଏହି କାର୍ଯ୍ୟକ୍ରମ କୁ ଅନେକ ପ୍ରଶଂସା କରିଛନ୍ତି।
